L'acto inicial d'a guerra estió l'ataque confederau contra Fort Sumter, una fortificación melitar de l'Exercito estausunidense en a costa de Carolina d'o Sud, o 12 d'abril de 1861, en a dita batalla de Fort Sumter. Mientres a guerra l'exercito d'a Unión, que yera mas numeroso, fació batallas de desgaste contra l'exercito d'a Confederación, que finalment provocó a suya derrota en a batalla d'Appomattox en a que o cheneral Lee se rindió a o cheneral Grant. Dende iste momento as atras tropas d'a Confederación fuoron rindiendo-se, o termín oficial d'a guerra ye o 9 d'abril de 1865, pero dica o 22 de mayo bi habió combates menors. En ista guerra morioron más norteamericans que en dengún atro conflicto armau; más de 560.000 en total.